OpenLLM-France/wikimedia huggingface dataset:
# El Coronil

El Coronil Sevillako udalerria da, La Campiña eskualdean dagoena.
2009ko urtarrilaren 1eko erroldaren arabera 5.048 biztanle zituen.

## Klima

Datu klimatikoak (Caserío la Gironda) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 15 | 16 | 18 | 21 | 26 | 29 | 33 | 34 | 30 | 24 | 18 | 14 | 23 |
| Batez besteko tenperatura (ºC) | 10 | 11 | 13 | 15 | 19 | 22 | 25 | 26 | 23 | 18 | 13 | 10 | 17 |
| Batez besteko tenperatura minimoa (°C) | 6 | 6 | 8 | 9 | 12 | 16 | 17 | 18 | 16 | 13 | 8 | 5 | 11 |
| Pilatutako prezipitazioa (mm) | 74 | 76 | 63 | 45 | 46 | 14 | 0 | 1 | 18 | 82 | 93 | 97 | 609 |
| Iturria: Weatherbase ||||||||||||||

## Ikus, gainera

* Sevillako udalerrien zerrenda

## Erreferentziak

* ↑ Caserio la Gironda, Spain Travel Weather Averages. Weatherbase (Noiz kontsultatua: 2013-06-29).

## Kanpo estekak

* (Gaztelaniaz) Udalaren webgunea.
* Datuak: Q1447700
* Multimedia: El Coronil / Q1447700
# El Corpus

El Corpus Hondurasko Choluteca departamenduko udalerri bat da. 2013ko datuen arabera 24336 biztanle zituen.

## Erreferentziak

* ↑ (Gaztelaniaz) Instituto Nacional de Estadística. Censo de Población y Vivienda 2013. (Noiz kontsultatua: 2020-05-04).

## Kanpo estekak

* Datuak: Q2311788
# Errosarioko Ama Birjina eliza (Osteritz)

Errosarioko Ama Birjina eliza Esteribarko Osteritz lekuan Erdi Aroko kristiau eliza zaharra bat da. Gaur egun, horma itxurako aztarna batzuk geratzen dira.

## Eraikina

Errosarioko Ama Birjina eliza Osteritzen zegoen. 1989an, Nafarroako Monumentu Katalogoan esaten zen eraikuntzan elementu estilistikorik ez egoteak bere sailkapen kronologikoa zailtzen zuela. Eta eraikina hondatuta zegoela, XX. mendean zaharberritzeren bat jasan bazuen ere. Azkenik, eliza duela gutxi eraitsi dute, eta horma batzuk baino ez daude zutik.
Oinplano angeluzuzeneko habearte bakarreko oinplanoa zuen, oinplanoan tarte bereizirik ez zuena, nahiz eta oholtxozko bi isurkiko estalkian zituen, non arku batzuek lau banaketa erakusten zituzten. Koru modernoa habeartearen oinetan zegoen eta zeru satsua zeraman.

## Erreferentziak

* «Esteribar | Osteritz» esteribar.org (Noiz kontsultatua: 2021-09-11).

## Ikus, gainera

* Osteritz

## Kanpo estekak

* Datuak: Q108916411
# Errore-detekzio

Matematikan, informatikan eta informazio-teorian, erroreen detekzioa eta zuzenketa teknika garrantzitsua da datuen integritatea ziurtatzeko. Hainbat prozedura eta gailu erabiltzen dira horretarako.
Hainbat ordenagailuren eta dispositiboren arteko komunikazio etengabea, askotan datu-komunikaziorako diseinatu gabeko kanalen bitartez (telefono-lineak esaterako), zarata sor dezake, eta horren ondorioz erroreak.
Datuen integritatea ziurtatzeko lortu behar da erroreak hautematea, eta ahal den neurrian zuzentzea (edo komunikazioa errepikatzea). Erroreak detektatu eta zuzendu ahal izateko transmititutako datu-blokeetan erredundantzia txertatzen da, bit gehigarriak barneratuz.
Oinarrizko bi estrategia garatu dira erroreen detekzioari eta zuzenketari begira:

## Kode detektatzaileak
### Paritate sinplea (paritate horizontala)

Bidali nahi dugun datu-kateari bit gehigarri bat, paritate bita, eranstean datza. Bit gehigarri horren balioarekin ziurtatuko da 1 egoeran dauden biten kopurua bikoitia dela.
Hartzaileak datu-katea aztertzean ziurtatu beharko du, paritate-bita ere kontuan hartuta, bat egoerako biten kopurua bikoitia dela; eta hala ez bada errorea detektatzen da.
Teknika honen ahulezia da bit baten errorea detektatzen duela baina erroredun bitak bi badira (edo kopuru bikoitia) erroreak ez direla detektatuko.
CRC kodeak eta checksum ahaltsuagoak dira alde horretatik.

## Erreferentziak

* ↑ G. J. Simmons, "A survey of Information Authentication". Contemporary Cryptology, The science of information integrity, ed. GJ Simmons, IEEE Press, New York, (1992)

## Kanpo estekak

* Datuak: Q1062839
# Errore (argipena)

Errore hitzak errealitatearekin edo ezarritako arau edo estandar batekin bat ez datorren neurketa edo adierazpena. Erabilera zenbait ditu:
* behaketa-errorea, esperimentuetan bereziki zorizkotasunagatik eta kontrolatu gabeko faktoreengatik gertatzen dena;
* errore estatistikoa, emaitza estatistikoetan sortzen dena, zorizkotasunagatik eta lagin batetik populaziora zabaltzeagatik;
* hurbilketa-errorea, zenbaki baten balio zehatzaren ordez horren biribilketa edo hurbilketa bat hartzeagatik sortzen dena;
* matematikan, errore funtzioa;
* errorea edo hutsegitea,
** informatikan, hutsegite informatikoa, softwareak behar bezala ez funtzionatzeagatik sortzen dena.

## Ikus, gainera

* Hutsegite
# Errosarioko Ama Birjina eliza (Errea)

Errosarioko Ama Birjina eliza Esteribarko Errea lekuan XX. mendeko kristiau eliza bat da.

## Eraikina

Baserri-giroko eraikina da, harrizkoa, nabe bakarrekoa, burualdea burualde zuzena eta kanpandorrea ditu habeartearen lehen atalaren oinaldean. Eraiki zenetik (XVI. mendea) aldaketa nabarmenak jasan ditu, eta horrek bere egiturari eta dekorazioari eragin die.
Sarrera epistolaren aldeko hormatik egiten da, harrizko dobeladun erdi-puntuko ate batetik, eta arkupe txiki bat babesten du. Gaur egungo estalkia ertz beheratuko gangazkoa da, eta arku perpiaño beheratuek banatzen dute. Oinaldean goian dagoen korua ere garai garaikidean jasandako aldaketaren emaitza da.
Altzarietan erretaula nagusia nabarmendu behar da, nahiz eta berrpintatu, bere izaera erromanista adierazten du, Antxietaren ereduetan inspiratua. Apaindu gabeko zokalo bat, bi solairuko bost kale eta gainaldea ditu, erdian irudientzako baoak eta gainerakoan erliebeak. Beheko solairuan, Flagelazioa eta Atxiloketaren eszenak irudikatzen dira bi santuren artean, horietako bat edertasun italiartuko Donostia; goikoan, Epifania eta Santa Anaren eta Ama Birjinaren eta Haurraren arteko aurkezpena tenpluan, eta identifikatu gabeko beste santu bat. Teilatupean, gurutziltzatuta dagoen Kristoren irudi bat agertzen da. Beheko solairuaren erdian sagrario moderno bat badago, goiko solairuan irudi gotiko bat dago (XV. mendeko 1. erdia Birjina Haurrarekin, zutik, zur polikromatuz egina. Sakristian prozesio-gurutze bat dago, zilarrez egina, Iruñeko tailerrean (Oizko San Tiburtzioko parrokiako gurutzea, Doneztebe) sortutako beste ale batzuekin duen antzekotasunagatik 1600 inguruan datatua izan daitekeena, berantiar estilo errenazentistaren barruan.

## Erreferentziak

* «Esteribar | Errea» esteribar.org (Noiz kontsultatua: 2021-09-11).

## Ikus, gainera

* Errea

## Kanpo estekak

* Datuak: Q65970872
# Errosarioko Ama Birjina eliza (Ilurdotz)

Errosarioko Ama Birjina eliza Esteribarko Ilurdotz lekuan Erdi Aroko kristiau eliza bat da.

## Erreferentziak

* «Esteribar | Ilurdotz» esteribar.org (Noiz kontsultatua: 2021-09-11).

## Ikus, gainera

* Ilurdotz

## Kanpo estekak

* Datuak: Q65970889
# Errosarioko Ama Birjinaren eliza (Imirizaldu)

Errosarioko Ama Birjinaren eliza Urraulgoitiko Imirizaldu kontzejuan XVI. mendeko kristiau eliza bat da.

## Eraikina

Eliza eraikin modernoa da, zaharragoa den beste eraikin baten kokalekuan eraikia. Hala ikusten da sakristian. Burualdeari atxikita dago, ebanjelioaren aldetik. Oinplano karratua du, eta estalkia harrizko gurutze-ganga da, erdian giltzarri handia duena, XVI. mendekoa lehen erdian. Kapera nagusia 1500 inguruko harrizko sagrarioarekin eta 1493an sagaratutako Santa Feko monasterioko tailu barrokoarekin apainduta dago.

## Erreferentziak

* Nafarroako Entziklopedia Handia | IMIRIZALDU. (Noiz kontsultatua: 2021-12-16).

## Ikus, gainera

* Imirizaldu
* Urraulgoiti

## Kanpo estekak

* Datuak: Q110253923
* Multimedia: Iglesia de Nuestra Señora del Rosario (Imirizaldu) / Q110253923
# Error concealment

Error concealment edo berreraiketa igorle batek audio seinalea bidaltzerakoan, pakete baten galera gertatzean, pakete galdua berreraikitzean datza. Hau posiblea da audio (ahots) seinaleetan denbora txikian antzekotasun handia dagoelako. Teknika hauek galera tasa txikia dagoenean erabiltzen da (%15 baino txikiagokoa denean) eta igorritako paketeak txikiak direnean (4 eta 40 msko laginak bere barnean dutenean). Galdutako luzera fonema baten luzerara hurbiltzen denean (5 eta 100 ms) teknika hauek ez dute funtzionatzen, entzuleak fonema oso gal dezakeelako. Bi teknika ezberdin daude: paketeen errepikapena eta interpolazioa. Lehenengoan hartzaileak galdutako paketeen ondorengo paketeekin ordezkatzen ditu galera horiek utzitako hutsuneak. Konputazionalki arina da eta, gainera, nahiko ondo dabil. Interpolazioak galdutako paketearen aurreko eta ondorengo paketeak interpolatuta lortzen du berreraikitzea. Honek errepikapena baino hobeto dabil, baina konputazionalki garestiagoa da.

## Erreferentziak

* ↑ Computer Networking: A Top-Down Approach (6th Edition) F.Kurose W. Ross

## Kanpo estekak

* Datuak: Q1307508
# Errore funtzio

Matematikan, errore funtzioa honela definitzen den funtzioa da:
    $\operatorname {erf} (x)={\frac {2}{\sqrt {\pi }}}\int _{0}^{x}e^{-t^{2}}\,\mathrm {d} t.$
Taylorren garapenari esker, honela kalkula daiteke:
    $\operatorname {erf} (z)={\frac {2}{\sqrt {\pi }}}\sum _{n=0}^{\infty }{\frac {(-1)^{n}z^{2n+1}}{n!(2n+1)}}={\frac {2}{\sqrt {\pi }}}\left(z-{\frac {z^{3}}{3}}+{\frac {z^{5}}{10}}-{\frac {z^{7}}{42}}+{\frac {z^{9}}{216}}-\ \cdots \right)$
Besteak beste, errore funtzioa probabilitate teorian agertzen da, $\Phi (z)$ banaketa normal estandarraren banaketa funtzioa errore funtzioaren bitartez adieraz baitaiteke:
    $\Phi (z)={\frac {1}{2}}{\Bigl1+\operatorname {erf} {\Bigl{\frac {z}{\sqrt {2}}}{\Bigr )}{\Bigr ]},\quad x\in \mathbb {R} .$

## Kanpo estekak

* Datuak: Q579262
* Multimedia: Error function / Q579262
# Espainolkeria

Espainolkeria (gaztelaniaz: españolada) espainiar izaera handizkatu edo faltsutzen duten artelanei buruz esaten da. Estereotipo hau espainiar topiko kulturaletara baino andaluziar topikoetara igortzen du.

## Jatorria

Espainiako irudiaren itxuragabetze hau erromantizismo garaian hasi zen, noiz europar egile asko Espainia izan zuten bere lanen eszenario, hala nola Alexandre Dumas, Théophile Gautier, Victor Hugo edo Prosper Mérimée. Orduko europar ilustratzaile, margolari eta grabatzailek ikonografia osoa sortu zuten (bidelapurrak, ijitoak, toreatzaileak, flamenko-dantzariak, abeslariak, eta abar).

## Zinema

Espainolkeria Espainiako zinemaren genero ere bada, 1930eko hamarkadan sortu eta frankismoan garatu zena. El turismo es un gran invento, Amor a la española, 40 grados a la sombra edo Vente a Alemania, Pepe generoaren film nabarmenak izan ziren. Paco Martínez Soria, Antonio Ozores, Alfredo Landa edo José Luis López Vázquez aktoreak ere nabarmendu ziren.

## Erreferentziak

* ↑ Colubi, Pepe. (2009-12-4). «Los tópicos de la españolada» El País.
* ↑ Idazle Asko. (2000). «Reivindicar el costumbrismo» Ínsula (637).
* ↑ Valdivieso, Enrique. (1992). Historia de la pintura sevillana. Guadalquivir ISBN 84-86080-76-2..
* ↑ Gubern, Román. (1977). El cine sonoro en la II República. Bartzelona: Lumen.
* ↑ Navarrete, José Luis. (2009). Historia de un género cinematográfico: la españolada. Madril: Quiasmo.

## Kanpo estekak

* Datuak: Q2884596
# Espainiartasun

Espainiartasuna espainiarra denaren nolakotasuna da, espainiar nortasuna, eta baita espainiarra izatea ere.
Espainiarrak batu eta besteengandik bereizten dituzten ustezko ezaugarriez osaturik dago, eta haien batasun eta identitatearen oinarria da. Era berean, espainiar kulturaren adierazpenak barne hartzen ditu, hala nola ohiturak, jokabideak edo ikurrak. Beti ere adierazpen horiek orokor, ezagun eta ikonikoak badira, eta espainiar estatuarekin erraz identifika badaitezke.
Espainiartasunaren ikurren artean honako hauek aurki ditzakegu: zezenak, flamenko, futbola, Cid Campeador, Done Jakue "Mairu Hiltzailea", ñ letra edo On Kixote Mantxakoa.
* Zezenketak
* Flamenkoa
* Espainiako futbol selekzio nazionala
* Done Jakueren Gurutzea

## Ikus, gainera

* Espainiar nazionalismoa
# Espainieraren Hiztegia (DRAE)

Espainieraren hiztegia (ofizialki, DLE — DRAE, Diccionario de la Lengua Española - Diccionario de la Real Academia Española) Espainiako Errege Akademiak argitaratutako gaztelaniaren hiztegi arauemailea da. Lehen edizioa 1780 izan zen eta honezkero dozenaka edizio egin dira. Gaur egun RAEk editatu eta egiten du, Espainieraren Akademien Elkartearen laguntzarekin.

## Aurrekariak

Erakunde honen lehenengo hiztegia Diccionario de autoridades (Autoritateen hiztegia, 1726-1739) izan zen. Hiztegi honek hitzen zentzua eta izaera, esaera zaharrak, atsotitzak eta hizkuntzaren beste erabilera batzuk azaltzen ditu.
1770ean hiztegiaren bigarren edizioa egin zen, urte hartan alfabetoko lehenengo bi letrak bakarrik.

## Argitalpenak

* 1780. 46 000 lema erregistratu zituen serieko lehen hiztegia izan zen.
* 1803. 4. edizioak 59.000 lema inguru ditu.
* 1869. 11. edizioan 47.000 lema erregistratu ziren.
* 1884. 12. edizioan 51.000 lema inguru jaso ziren.
* 1925. 15. edizioak 67.000 lema inguru ditu.
* 1992. 21. edizioan 83.000 lema erregistratu ziren.
* 2001. 22. konpilazioa: 88.000 lema baino gehiago.
* 2014. 23. edizioan 93.000 lema baino gehiago izan dira.

## Formatuak

21. ediziora arte, kiztegia paperean bakarrik argitaratu zen. 2001eko edizioan paperezkoaz gain edizio bat gehitu zen CD-ROMean. 22. edizioa hiru formatutan argitaratu zen: paperean, CD-ROMean eta Internet bidezkoa bidean, doako sarbidearekin. 2024an, lineako bertsioa 22. bertsioaren eta 23. edizioaren hibrido bat da.

## Erreferentziak

* ↑ RAE - Diccionario de autoridades. .
* ↑ Presentación. .

## Kanpo estekak

* Espainieraren hiztegia (RAE).
* 1826ko edizioaren lineako facsimilea (Google Books).
* Datuak: Q675538
# Errotabirus

Errotabirusak Rotavirus generoan sailkatzen diren birusak dira, Reoviridae familiako partaideak direnak. Haien izena latinetik dator (Rota: gurpila); izan ere, mikroskopio elektronikoan ikusita gurpil baten antzeko itxura dute (irudia). Gaur egun (2010ean) 7 talde daude Rotavirus generoan, horietako 3 giza-patogenoak.
Errotabirusak 1973an isolatu zituen lehenengoz Ruth Bishop mikrobiologo australiarrak, gastroenteritis latza zuten haurren heste-ehunak aztertuz: ehun horietan, mikroskopio elektronikoan behatuz, gurpil itxura zuten birusak zeuden, errotabirusak.
Errotabirusek haur txiki asko infektatzen dituzte, gorakoak eta beherakoak eraginez. Beherakoak oso larriak dira batzuetan, eta deshidratazio bortitzaren ondorioz heriotzaraino eraman dezakete. Horren ondorioz mundu osoan 600.000 haur hiltzen dira urtero, garatze-bidean dauden herrialdeetan batez ere.

## Egitura

Errotabirusek harizpi bikoitzeko RNA dute material genetiko gisa, 11 pusketan zatituta. Kapside ikosaedrikoa dute, kanpoko bilgarririk ez duena.
Gripearen birusarekin gertatzen denaren antzera, RNAren zatiketak birusaren aldakortasun genetikoa areagotzen du, RNAren zatien arteko errekonbinaketa genetikoa errazten duelako.

## Patogenia

Errotabirus batzuek gastroenteritis akutua eragiten dute. Haur txikiak izan ohi dira kaltetuenak, baina infekzioak adin guztietan du eragina. Euskal Herrian kasu gehienak neguan gertatzen dira, eta kutsapen bidea gorozki-ahokoa da, hesteetako infekzio gehienen antzera. Gaitzaren inkubazio epea 2 egunetakoa da, eta gero beherako akutua dator, goragaleak, sukarra eta sabeleko minarekin batera. Sintomek astebete inguru irauten dute, eta gero berez desagertzen dira.
Azken urteotan ahalegin handiak egin dira gastroenteritisa sortzen duten errotabirusen aurkako txerto bat bilatzen; 2006an bi kaleratu ziren, Rotarix eta Rotateq izenekoak, birus motelduak dituztenak eta aho bidetik hartzen direnak. Emaitzak itxaropentsuak izan dira.

## Kanpo estekak

* Beherakoen aurkako txertoa. Oraingoan bai?
# Errotaburu

Errotaburu Gipuzkoako Donostia hiriburuan dagoen auzo bat da. Hain zuzen ere, Ibaeta, Lorea, Igara auzoak eta N-1 errepidearen artean kokatua dago.

## Eraikinak

* Errotaburuko dorreak: Gipuzkoako Foru Aldundia eta FREMAP aseguruetxearen egoitzak dauden bi bulego eraikin dira.
* Espiritu Santuaren eliza: 2001ean eraikitako eliza garaikidea.
* Errotaburuko dorreak.
* Espiritu Santuaren eliza.

## Plazak

* Amerika plaza edo Errotaburuko biribilgunea

## Parkeak

* Orio edo Errotaburuko parkea

## Museoak

* Jokoenea museoak munduko bost kontinenteetako jokoak biltzen ditu, bai eta horien arau, argazki, historia, artikulu eta hainbat ezaugarri ere.

## Iruditegia

* XX. mendeko 50 urtetan auzoa eraiki zen.
* Auzo zaharra.
* Jokoenea

## Erreferentziak

* ↑ Zubeldia, Unai. (2023-09-22). «Patxi Angulo, Jokoenea proiektuaren sortzailea: «Badauzkat 5.000 urte dauzkaten jokoak»» Gipuzkoako Hitza - Berria (Noiz kontsultatua: 2023-09-23).
* ↑ «Gozatu sarean euskaraz» gozatusareaneuskaraz.eus (Noiz kontsultatua: 2021-12-19).
* ↑ «Jokoenea» blogoetak 2018-11-24 (Noiz kontsultatua: 2021-12-19).

## Ikus, gainera

* Jokoenea

## Kanpo estekak

* Datuak: Q16517100
* Multimedia: Errotaburu / Q16517100
# Errotako aldapako geltokia

Errotako aldapa Lapurdiko autobus geltoki bat da, Baiona udalerriko Habas-La Plaine auzoan kokatuta dagoena.
Geltokia 2021eko apirilaren 26an ireki zen.

## Sarbideak

* Luis Foixekoako hiribidea, 64

## Historia

Geltokia 2021eko apirilaren 26an ireki zen jendearentzat, Tram'Busaren T2 linearen trazatuaren zati gisa.
Lehenago "Côte du Moulin" bezala ezagutzen zen.

## Erreferentziak

* ↑ (Frantsesez) «Ipar Euskal Herria: Tram'Busaren T2 linea apirilaren 26an irekiko da» SudOuest.fr (Noiz kontsultatua: 2021-04-17).
* ↑ Chronoplus. (2019-03-18). Chronoplus sareko mapa. .

## Ikus, gainera

* Txik Txak
* 2. linea

## Kanpo estekak

* Txik Txak sareko webgune ofiziala
* Datuak: Q106540762
iea  Tram'Busa :
# Errotaldeko leizea

Errotaldeko leizea kobazulo bat da, Erroibarko Loizu alderdian dagoena, Nafarroa Garaiko iparraldean. Kobazulo horretan, non Loizuko erreka jaiotzen den, 2017an aurkitu zuten Loizuko gizona, Euskal Herriko gizakirik zaharrena. Duela 11.700 urte baino gehiago lurperatu zuten, buruan zulo bat zuela.

## Ikus, gainera

* Loizu
* Loizuko gizona

## Kanpo estekak

* Datuak: Q108404608
# Errotabarriko geltokia

Errotabarri Euskotrenen E1 (Bilbo-Donostia) lineari, eta horren azpi-linea diren 1D (Durangaldea) eta 1T (Tranbia) lineei dagokien lurgaineko tren geralekua da, Bizkaiko Ermua udalerrian kokatuta dagoena. Bizkaiko Garraio Partzuergoaren 5. tarifa-gunean eta Mugi sistemaren 4. tarifa-gunearen barruan dago.
Bilbo-Donostia trenbidearen barne, geralekuan eskualdeko zerbitzuak eskaintzen dira Bilboko Matiko eta Donostiako Amarako geltokien artean (E1 linea), eta Matiko eta Elgoibarko geltokien artean ere (1D linea). Zerbitzu horiez gain tranbia ezizenez ezagutzen den Ermua eta Eibar elkarlotzen dituen hiriarteko maiztasun altuko zerbitzua ere jasotzen du, (1T linea).

## Sarbideak

Geralekuak sarbide bakarra du, malda oso handiko arrapala baten bidez. Ondoren, nasara igotzeko eskailera tarte bat igo behar da. Hala, geralekuak irisgarritasun arazo handiak ditu.
* Gipuzkoa hiribidea, 24

## Erreferentziak

* ↑ (Ingelesez) Errotaberri Trena, Irisgarritasuna - Ararteko mapak. (Noiz kontsultatua: 2017-11-02).

## Ikus, gainera

* Ermua
* E1 linea (Euskotren)
* 1D linea (Euskotren)
* 1T linea (Euskotren)
* Euskotren Trena
* Eusko Trenbideak

## Kanpo estekak

* Euskotrenen webgunea
* Datuak: Q12257172
# Errotaberria

Errotaberria Senpereko auzoa da.

## Kanpo estekak

* Datuak: Q12257171
# Errotalde jauregia

Errotalde jauregia, Aroztegitarren dorretxea eta oinetxea izan zen. Santa Ana jauregia ere deitzen zaio dokumentazioan, ermita horretatik gertu dagoelako. Batzuetan, Aroztegi dorretxea izenaz ere agertzen da.
Gaur egun Bergarako udal liburutegia, Udalaren Kultur Etxearen egoitza eta Jardun Euskara Elkartea dago bertan.

## Historia

Santa Anako parke edo lorategian ikusten den Errotalde jauregia Aroztegitarren leinuko adar batek eraiki zuen 1598 eta 1604 urteen artean, antzinagoko dorretxe bat zegoen lekuan. Jauregiaren barrua oparotasunez aberastu zuten 1615. urtearen inguruan, sabai, erlaitz, eskailera eta teilatu-hegalaren zuretan egin ziren tailatutako dekorazio ederrekin. Etxea Murua familiarena izatera pasa zen 1661.ean. Izan ere urte horretan erosi egin zuen Errotalde Santiagoko Ordenuko zaldun eta Sevillan zituen negozioei esker gizon aberatsa zen Martin Murua Elorregi kapitainak. Honek aldaketa nabarmenak agindu zituen: Bere armarria ipini zuen jauregiaren fatxadan, leihoak handitu eta zabaldu zituen eta burdin-lan primerakoak diren karel eta balaustrekin hornitu zituen leihoak.

## Lorategia

Jauregi hau Santa Anaren ermitagatik eta Frantzisko Borjakoaren predikuarengatik ezaguna bada ere XIX. mendeko lorategi aberatsa dauka.
Oso eraldatua dagoen arren, elementu begetal eta arkitektoniko interesgarriak mantentzen ditu, hagin ikusgarria (Taxus baccata) eta etxearen atzealdean dagoen Aranerreka gaineko zubia esate baterako.

## Erreferentziak

* ↑ Gil Massa, Jesús.. (2001). Urbanismo y arquitectura civil en Bergara : siglos XIII-XVIII. Bergarako Udala ISBN 84-923475-8-9. PMC 433136660. (Noiz kontsultatua: 2019-11-26).
* ↑ «Kontaktua» Jardun Euskara Elkartea 2013-10-20 (Noiz kontsultatua: 2023-09-21).
* ↑ https://web.archive.org/web/20200810022645/http://mapak.ararteko.eus/p/bergarako-udal-liburutegia/
* ↑ https://www.bergara.eus/es/node/798
* ↑ «Errotalde Jauregiaren lorategia | Turismoa» www.bergaraturismo.eus (Noiz kontsultatua: 2020-07-03).
* Datuak: Q20857195
* Multimedia: Errotalde Jauregia / Q20857195
# Errotaburuko dorreak

Errotaburuko dorreak Gipuzkoako Donostia hiriburuan dauden bi bulego eraikin dira. Ibaetako Errotaburu auzunean daude, Errotaburu pasealekuko 1. eta 2. zenbakietan, eta Amerika plazako edo Errotaburuko biribilgunearen alboan.
1990eko hamarkadako hasieran Gipuzkoako Foru Aldundiak Gipuzkoako Ogasunaren egoitza izan zitezen eraikitzeari ekin zien. Blas Urbizu arkitektoak beste batzukin elkarlanean diseinatu zituen. 1992an amaitu ziren, baina Ogasun Sailak dorre bakar batekin moldatzen zenez (1. zenbakia), beste dorrea (2. zenbakikoa) FREMAP aseguruetxe baten egoitza da.
2005ean Gipuzkoako Ogasuna dagoen dorreak bere bi solairu erre zituen sutea jasan zuen.

## Ikus, gainera

* Euskal Herriko eraikinik garaienen zerrenda
* Atotxako dorrea
* Anoetako dorrea

## Kanpo estekak

* Datuak: Q25474437
* Multimedia: Errotaburuko dorreak / Q25474437
# Errotaren galaxia

Errotaren galaxia, NGC 5457 edo Messier 101 galaxia espiral bat da, Hartz Handia konstelazioan. Pierre Méchainek aurkitu zuen 1781eko martxoaren 27an.

## Erreferentziak

* ↑ «Errotaren galaxia» spider.seds.org (Noiz kontsultatua: 2019-12-28).
* ↑ «New General Catalog (NGC) 5457» cseligman.com (Noiz kontsultatua: 2019-12-27).

## Kanpo estekak

* Errotaren galaxia ikusi WikiSky webgunean: DSS2, SDSS, GALEX, IRAS, Hydrogen α, X-Ray, Astrophoto, Sky Map, Artikuluak eta irudiak
* Behaketa datuak
* Datuak: Q14371
* Multimedia: Pinwheel Galaxy / Q14371
UGC objektuak